Euroopa Liidu Teataja L 081 , 28/03/2003 Lk 0012 - 0013



Komisjoni määrus (EÜ) nr 546/2003, 27. märts 2003, teatava teabe andmise kohta, mis on seotud nõukogu määruste (EMÜ) nr 2771/75, (EMÜ) nr 2777/75 ja (EMÜ) nr 2783/75 kohaldamisega muna- ja kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] viimati muudetud komisjoni määrusega (EÜ) nr 493/2002, [2] eriti selle artiklit 15, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [3] viimati muudetud määrusega (EÜ) nr 493/2002, eriti selle artiklit 15, võttes arvesse nõukogu 29. oktoobri 1975. aasta määrust (EMÜ) nr 2783/75 ovalbumiini ja laktalbumiini ühise kaubandussüsteemi kohta, [4] viimati muudetud komisjoni määrusega (EÜ) nr 2916/95, [5] eriti selle artiklit 10, ning arvestades järgmist: (1) Komisjoni 16. märtsi 1999. aasta määrusega (EÜ) nr 572/1999, mis käsitleb munade ja kodulinnulihaga seotud teabevahetust liikmesriikide ja komisjoni vahel ning määruse (EMÜ) nr 1572/73 kehtetuks tunnistamist, [6] on kehtestatud süsteem, mille alusel liikmesriigid ja komisjon teatavad üksteisele muna- ja kodulinnulihaturgude hinnad nende turgude usaldusväärseks haldamiseks. (2) Kogemused on näidanud, et süsteemi tuleb parandada. Seepärast tuleb määrus (EÜ) nr 572/1999 asendada. (3) Komisjonile tuleks teatada nädalahinnad komisjoni heakskiidetud elektroonilise andmeedastussüsteemi kaudu ja hindadega peaks saama elektroonilisel teel tutvuda. (4) Käesoleva määrusega ettenähtud meetmed on kooskõlas muna- ja kodulinnulihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Kõik liikmesriigid teatavad komisjonile elektrooniliselt igal neljapäeval hiljemalt kell 12.00: a) puuris peetavate kanade A-klassi munade keskmise müügihinna pakkimiskohas, mis on L- ja M-klassi keskmine hind; b) nn 65 % A-klassi tervete kanade müügihinna või muul viisil müügiks pakutud tervete kanade müügihinna, kui see on representatiivsem, tapamajades või tüüpilistel turgudel registreeritud hulgihinnad. 2. Lõikes 1 nimetatud hinnad on teatamisele eelneva nädala keskmised nädalahinnad. Need esitatakse riigi vääringus 100 kilogrammi kohta ilma käibemaksuta. 3. Liikmesriigid võtavad hiljemalt 1. mail 2003 kasutusele komisjoni heakskiidetud elektroonilise andmeedastussüsteemi. Artikkel 2 Komisjon annab vähemalt üks kord kuus korralduskomitee koosolekul lõike 1 kohaselt teatatud hindade kokkuvõtte ja paneb need oma koduleheküljele liikmesriikidele tutvumiseks. Artikkel 3 Määrus (EÜ) nr 572/1999 tunnistatakse kehtetuks. Artikkel 4 Käesolev määrus jõustub seitsmendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. märts 2003 Komisjoni nimel komisjoni liige Franz Fischler [1] EÜT L 282, 1.11.1975, lk 49. [2] EÜT L 77, 20.3.2002, lk 7. [3] EÜT L 282, 1.11.1975, lk 77. [4] EÜT L 282, 1.11.1975, lk 104. [5] EÜT L 305, 19.12.1995, lk 49. [6] EÜT L 70, 17.3.1999, lk 16. --------------------------------------------------